_:n15ecf0625acc47abb58de8fdcdd7fc9fxb0
<http://schema.org/articleBody>
"आज डॉलर के मुकाबले रुपए में 18 पैसे की तेजी दर्ज की गई और यह 73.50 के स्तर पर बंद हुआ. आज शेयर बाजार में जबरदस्त तेजी रही और विदेशी निवेशकों ने झोली भरकर खरीदारी की जिसके कारण डॉलर के मुकाबले रुपया चढ़ा है. दूसरी तरफ पाकिस्तानी करेंसी का बुरा हाल है. पाकिस्तानी रुपया आज अमेरिकी डॉलर के मुकाबले 169.60 के ऑल टाइम लो पर बंद हुआ. इस तरह भारतीय रुपए के मुकाबले पाकिस्तानी रुपया आधा से भी कम है.\r\n\r\nआज पाकिस्तानी रुपए में 1 रुपए की भारी गिरावट दर्ज की गई. चेयरमैन ऑफ एक्सचेंज कंपनीज एसोसिएशन पाकिस्तान मलिक बोस्तान ने मीडिया से कहा कि आयातक एडवांस में डॉलर में खरीदारी कर रहे हैं जिसके कारण पाकिस्तानी रुपए पर दबाव बढ़ा है. उन्होंने कहा कि व्यापारियों को लग रहा है कि आने वाले दिनों में कीमतें बढ़ जाएंगी, जिसके कारण बड़े पैमाने पर एडवांस खरीदारी की जा रही है.\r\nपाकिस्तानी सेंट्रल बैंक बैठा है चुप\r\nउन्होंने साफ-साफ कहा कि पाकिस्तान का सेंट्रल बैंक स्टेट बैंक ऑफ पाकिस्तान करेंसी की कीमत में गिरावट पर लगाम लगाने के लिए कोई ठोस कदम नहीं उठा रहा है. ऐसे में अगर सही समय पर उचित कदम नहीं उठाया जाता है तो पाकिस्तानी रुपए की कोई वैल्यु नहीं रह जाएगी. इस समय पाकिस्तानी रुपया एशिया की सबसे कमजोर करेंसी मानी जा रही है.\r\nवैल्यु गिरने से महंगाई बढ़ेगी\r\nफाइनेंशियल एक्सपर्ट्स का कहना है कि जैसे-जैसे करेंसी की वैल्यु गिरती जाएगी, इसका सीधा असर महंगाई पर होगा. महंगाई से जनता पहले से परेशान है. इसमें और तेजी जनता के लिए ठीक नहीं होगा. 14 मई को डॉलर के मुकाबले पाकिस्तानी रुपया 151.83 रुपए के स्तर पर ट्रेड कर रहा था. उसके बाद से इसमें भारी गिरावट आई है.\r\nकरेंसी की वैल्यु गिरने से बढ़ती है महंगाई\r\nजब किसी देश की करेंसी की वैल्यु गिरती है तो आयात महंगा हो जाता है और अगर गिरती करेंसी पर कंट्रोल नहीं किया गया तो महंगाई दर बहुत तेजी से बढ़ती है. पाकिस्तान इकोनॉमी की हालत अभी दयनीय हो चुकी है. पेट्रोल-डीजल के दाम आसमान छू रहे हैं. पाकिस्तानी मीडिया हाउस DAWN की रिपोर्ट के मुताबिक, इमरान खान सरकार पेट्रोलियम प्रोडक्ट की कीमत में इजाफा कर सकती है. प्रति लीटर डीजल की कीमत में 10.50 रुपए की बढ़ोतरी संभव है. पेट्रोल में प्रति लीटर 1 रुपए की तेजी की जा सकती है.\r\nपेट्रोल का भाव 118 रुपए प्रति लीटर\r\nपाकिस्तान में हाई स्पीड डीजल की कीमत 115.30 रुपए प्रति लीटर है, जबकि पेट्रोल का भाव 118.30 रुपए प्रति लीटर है. इमरान खान सरकार के लिए पेट्रोल और डीजल सबसे ज्यादा रेवेन्यू जेनरेट करता है. लेटेस्ट डेटा के मुताबिक पाकिस्तान में एक महीने में औसतन पेट्रोल का कंजप्शन 7.5 लाख टन पेट्रोल की खपत है, जबकि 8 लाख टन डीजल की खपत है.\r\nइंपोर्ट के कारण और टूटेगा पाकिस्तानी रुपया\r\nपाकिस्तान के कई बड़े बैंकों की रिपोर्ट में बताया गया है कि आने वाले दिनों में अमेरिकी डॉलर के मुकाबले पाकिस्तानी रुपया और टूट सकता है. ऐसा होने पर पाकिस्तान में महंगाई भड़कने की संभावना है. क्योंकि पाकिस्तान अपनी जरूरत का ज्यादातर कच्चा तेल विदेश से खरीदता है. साथ ही, रोजमर्रा के इस्तेमाल में आने वाली कई चीजें भी विदेशों से मंगाई जाती हैं. ऐसे में पाकिस्तान की इमरान खान सरकार के लिए इंपोर्ट महंगा हो जाएगा. लिहाजा महंगाई और तेजी से बढ़ सकती है.\r\n\r\nये भी पढ़ें, 50 लाख लोगों को नौकरी देने वाले जेम्स एंड ज्वेलरी सेक्टर को लेकर सरकार उठाए कई अहम कदम\r\n\r\nये भी पढ़ें, बड़ी खबर- सरकारी एविएशन कंपनी Air India को खरीदने के लिए Tata ने लगाई बोली"
<https://www.tv9hindi.com/business/pakistani-rupee-all-time-low-169-6-to-us-dollar-india-rupees-settles-18-paisa-higher-at-73-50-825898.html>